**ELŐZETES HATÁSVIZSGÁLAT**

**Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról**

**szóló önkormányzati rendelethez**

**1. Társadalmi hatások**

A rendeletnek társadalmi hatásai nincsenek.

**2. Gazdasági, költségvetési hatások**

A rendelet elfogadása következtében a Polgármesteri Kabineten alkalmazott munkatársak száma 2 fővel csökken, ami a kiadások csökkenését eredményezi.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A Magyarország helyi önkormányzatairól szóló 2011. évi CLXXXIX. törvény (Mötv.) 53. § (1) bekezdés c) pontja alapján a képviselő-testület a szervezeti és működési szabályzatról szóló rendeletben rendelkezik a képviselő-testület üléseinek összehívásáról. A Mötv. 44. §-a értelmében a képviselő-testület szükség szerint, a szervezeti és működési szabályzatban meghatározott számú, de évente legalább hat ülést tart. A rendelet a Közgyűlés időpontjának meghatározásával kapcsolatos rendelkezést módosítja. Továbbá a közszolgálati tisztviselőkről szóló 2011. évi CXCIX. törvény 239. § (2) bekezdésében biztosított a lehetőség arra, hogy a képviselő-testület önkormányzati főtanácsadói, önkormányzati tanácsadói munkaköröket hozzon létre a hivatalban a polgármester tevékenységéhez közvetlenül kapcsolódó feladatok ellátására. A rendelet tervezete a Polgármesteri Kabineten alkalmazott munkatársak létszámának 2 fővel történő csökkentését tartalmazza.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**